armvectores/hy_wikipedia_2023 huggingface dataset:
Արամ Ինճիկյան

Արամ Ինճիկյան (դեկտեմբերի 29, 1910(1910-12-29), Ախալցխա - մարտի 22, 1975(1975-03-22)), հայ գրականագետ, բանասիրական գիտությունների դոկտոր, ՀԽՍՀ գիտության վաստակավոր գործիչ (1970 թ.), ՀԽՍՀ պետական մրցանակի դափնեկիր (1980 թ., ետմահու, «Հայ նոր գրականության պատմություն» կոլեկտիվ աշխատության համար), ԽՍՀՄ գրողների միության անդամ 1937 թվականից։


== Կենսագրություն ==
Ծնվել է Ախալցխա քաղաքում։ 1929 - 1932 թվականներին ուսուցչություն է արել Գորիսի և Ալավերդու շրջաններում, միաժամանակ հեռակա սովորել է Երևանի մանկավարժական ինստիտուտի լեզվագրական ֆակուլտետում։ 1932 թվականին ընդունվել է Երևանի պետական համալսարանի լեզվագրական ֆակուլտետի երրորդ կուրս և համալսարանն ավարտել 1933 թվականին։ 1933-1934 թվականներին հայոց լեզու և գրականություն է դասավանդել Ախալցխայի գյուղատնտեսական տեխնիկումում, միաժամանակ աշխատել «Դեպի սոցիալիզմ» թերթի խմբագրությունում։ 1934-1937 թվականներին սովորել է Երևանի պետական համալսարանի ասպիրանտուրայում։ 1937-1938 թվականներին որպես կրտսեր գիտաշխատող պաշտոնավարել է պատմության և գրականության ինստիտուտում։ 1938-1940 թվականներին ծառայել է խորհրդային բանակում, մասնակցել 1939-1940 թվականների սպիտակ ֆինների դեմ մղած կռիվներին։
1941-1942 թվականներին որպես ավագ գիտաշխատող պաշտոնավարել է ԽՍՀՄ ԳԱ հայկական մասնաճյուղի լեզվի և գրականության ինստիտուտում։ 1942 թվականին զորակոչվել է բանակ և մասնակցել Հայրենական մեծ պատերազմին։ 1946 թվականին «Արա Գեղեցիկի առասպելը և նրա գրական մշակումները» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ Նույն թվականից աշխատել է ՀԽՍՀ ԳԱ Մանուկ Աբեղյանի անվան գրականության ինստիտուտում որպես ավագ գիտաշխատող, 1958-1975 թվականներին տեքստաբանության բաժնի վարիչ։ 1970 թվականին «Թումանյան. կյանքը և ստեղծագործության պատմությունը. 1869-1899» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։
Ռուսերեն առանձին գրքով լույս է տեսել նրա «Ավետիք Իսահակյան» (Երևան, 1956 թ.) գործը։
Մասնակցել է Հովհաննես Թումանյանի, Ավետիք Իսահակյանի, Պերճ Պռոշյանի, Միքայել Նալբանդյանի, Մկրտիչ Պեշիկթաշլյանի երկերի գիտական հրատարակություններին՝ կազմելով առանձին հատորների տեքստեր և ծանոթագրություններ։ Աշխարհաբարի է վերածել Ռափայել Պատկանյանի Նոր Նախիջևանյան պատմվածքների շարքը։ 1975 թվականին արժանացել է ՀԽՍՀ ԳԱ նախագահության վաստակագրին։ Մահացել է 1975 թվականի մարտի 22-ին։


== Մատենագրություն ==
Ծատուրյանի կյանքը, Երևան, 1940, 115 էջ։
Ավետիք Իսահակյան, Երևան, 1940, 65 էջ։
Միքայել Նալբանդյան, Երևան, 1954, 175 էջ։
Միքայել Նալբանդյանի կյանքի և գործունեության տարեգրությունը, Երևան, ՀՍՍՀ ԳԱ, 1954, 400 էջ։
Ավետիք Իսահակյան, Երևան, 1955, 220 էջ։
Մտերիմներ և մտորումներ (էջեր հայ գրականության պատմությունից), Երևան, 1967, 341 էջ։
Հովհաննես Թումանյան (կյանքի և ստեղծագործության պատմությունը. 1869-1899), Երևան, ՀՍՍՀ ԳԱ, 1969, 596 էջ։
Ավետիք Իսահակյան, Երևան, «Սովետական գրող», 1977, 257 էջ։
Միքայել Նալբանդյանի կյանքի և գործունեության տարեգրությունը, 2-րդ հրատարակություն, Երևան, ՀՍՍՀ ԳԱ, 1979, 400 էջ։


== Ա. Ինճիկյանի կատարած թարգմանությունները (ռուսերենից) ==
Անտոն Չեխով, Ընտիր երկեր (գրքի մեջ մտնող «Ճայը» պիեսը թարգմանել է Ա.Ինճիկյանը), Երևան, Հայպետհրատ, 1948, 540 էջ։


== Ծանոթագրություններ ==
Գերասիմ Բալայան

Գերասիմ Բալայան, հայ քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր։


== Կենսագրություն ==


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==
Յառաջ

«Յառաջ», հասարակական-քաղաքական և գրական օրաթերթ Ֆրանսիայում (1925-2009)։ Խմբագիրներ՝ Շավարշ Միսաքյան, Արփիկ Միսաքյան։ Լույս է տեսել ընդամենը 22 214 օրինակով։ 1976 թվականից հրատարակվել է նաև օրաթերթի «Միտք և արվեստ» միամսյա հավելվածը։


== Պատմություն ==
Լույս է տեսել 1925 թվականից մինչև 2009 թվականը՝ Փարիզում։ Ընդհատվել է 1940-1945 թվականներին պատերազմի տարիներին։ Եղել է Հայ Յեղափոխական Դաշնակցության բյուրոյի, ապա՝ ՀՅԴ Ֆրանսիայի կազմակերպության պաշտոնաթերթը։ Ապագային եղել է անկախ թերթ։
Թերթը լուսաբանում էր սփյուռքահայ, հատկապես ֆրանսահայ կյանքի իրադարձությունները («Ձայներ գավառեն», «Գաղութե գաղութ» բաժիններ), ներկայացրել է հայ քաղաքական կուսակցությունների, հասարակական, մշակութային կազմակերպությունների գործունեությունը։ Տպագրել է հայ և համաշխարհային դասական գրականության նմուշներ, անտիպ էջեր, պատմությանը, արվեստին, իրավունքին նվիրված հոդվածներ։


== Տես նաև ==
Նոր Յառաջ


== Գրականություն ==
Հայ Սփյուռք հանրագիտարան
Ռովանցի

Ռովանցի (ուկրաիներեն՝ Рованці), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1230 թվականին։
2001 թվականի տվյալներով Ռովանցի գյուղում բնակվում էր 1 199 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
30 (ալբոմ)

«30»,, բրիտանացի երգչուհի, երգահան Ադելի չորրորդ ստուդիական ալբոմը։ Այն թողարկվել է 2021 թվականի նոյեմբերի 19-ին՝ Melted Stone and Columbia Records լեյբլների միջոցով։ Ադելը գրել և ձայնագրել է ալբոմը 2018-2021 թվականներին տարբեր պրոդյուսերների հետ, որոնք են՝ Գրեգ Կյուրստինը, Թոբիաս Ջեսսոն, Մաքս Մարտինը և Shellback-ը, որոնց հետ նա աշխատել է իր նախորդ՝ «25» ալբոմի վրա։ 
Ալբոմի գլխավոր՝ «Easy on me» սինգլը թողարկվել է 2021 թվականի հոկտեմբերի 15-ին։


== Նախապատմություն ==
2018 թվականին ԶԼՄ-ները պնդում էին, որ Ադելն աշխատում է իր չորրորդ ստուդիական ալբոմի վրա։ 2019 թվականի մայիսի 5-ին, իր 31-րդ ամյակի առթիվ Ադելը իր ինստագրամյան էջում մի քանի սև ու սպիտակ լուսանկարներ է բեռնել և մակագրել է՝ «30-ը դրամ ընդ բեյս ձայնագրություն է լինելու»։ ԶԼՄ-ները հրապարակումն ընդունեցին որպես ակնարկ Ադելի spasvwx ալբոմին։
2020 թվականի փետրվարի 15-ին Ադելn իր ընկերուհու հարսանիքի ժամանակ հայտարարել էր, որ իր չորրորդ ստուդիական ալբոմը թողարկվելու է 2020 թվականի սեպտեմբերին։ Սակայն հետո նա հաստատել է, որ ալբոմի արտադրությունն ու թողարկումը հետաձգվել են COVID-19 համավարակի արդյունքում։ 2021 թվականի հունվարին Ադելը բաժանվել է իր ամուսին և յոթամյա որդու հայր Սայմոն Կոնեցկիից։ 2021 թվականի հոկտեմբերին հրապարակված Vogue ամսագրի համար հարցազրույցում Ադելը նշել է, որ «30»-ը ոգեշնչված է Կոնեցկիի հետ բաժանումից, փառքի գաղտնիքներից և մայրությունից։


== Առաջխաղացում և թողարկում ==
2021 թվականի հոկտեմբերի 1-ից սկսած «30» գրվածքով գովազդային վահանակներ են հայտնվել ամբողջ աշխարհում, ներառյալ Բուքինգհեմյան պալատում, Էյֆելյան աշտարակում, Էմփայր Սթեյթ Բիլդինգում, Կոլիզեումում և Լուվրում, որը ենթադրում էր Ադելի չորրորդ ալբոմի՝ «30»-ի թողարկման մասին։ 2021 թվականի հոկտեմբերի 4-ին Ադելն իր սոցցանցերի գլխավոր լուսանկարները փոխարինում է մուգ կապույտ նկարով, ինչպես նաև թարմացնում է իր վեբկայքը, որպեսզի այն համընկնի լոգոտիպի հետ։ Հաջորդ օրն Ադելը հայտարարում է, որ ալբոմի գլխավոր՝ «Easy on me» սինգլը թողարկվելու է հոկտեմբերի 15-ին։ Սինգլը գլխավորել է 23 երկրների ազգային չարթերը, ներառյալ բրիտանական UK Singles Chart և ամերիկյան Billboard Hot 100 չարթերը։
Ալբոմի երգացանկը ներկայացվել է 2021 թվականի նոյեմբերի 1-ին։ Target-ի հատուկ դելյուքս թողարկումը պարունակում է երկու բոնուսային երգ և «Easy on me» երգի դուետ տարբերակը ամերիկացի երգիչ-երգահան Քրիս Սթեփլթոնի հետ համատեղ։


== Առևտրային հաջողություն ==
2021 թվականի հոկտեմբերի 29-ին «30»-ը կոտրել է Apple Music-ի ռեկորդը որպես ամենաշատ նախավաճառքներ ունեցող ալբոմ տվյալ հարթակում, որը նախկինում պատկանում էր ամերիկացի երգչուհի Բիլլի Այլիշի «Happier Than Ever» ալբոմին։


== Երգացանկ ==


== Թողարկման պատմություն ==


== Ծանոթագրություններ ==


== Արտաքին հղումներ ==
30 ալբոմը imusic.am֊ում
Ստարի Կրիմ (այլ կիրառումներ)

Ստարի Կրիմ, կարող է վերաբերել՝

Ստարի Կրիմ - քաղաք, Ուկրաինայի Ղրիմի Ինքնավար Հանրապետության Կիրովի շրջանում
Ստարի Կրիմ - քաղաքատիպ ավան, Ուկրաինայի Դոնեցկի մարզի Մարիուպոլի քաղաքային խորհրդում
Դմանիսի շրջան

Դմանիսի շրջան (վրաց.՝ დმანისის მუნიციპალიტეტი՝ դմանիսիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Քվեմո Քարթլի երկրամասի (մխարեի) կազմի մեջ։ Վարչական կենտրոնը Դմանիս քաղաքն է։


== Ծանոթագրություններ ==
Սինգապուրի դրամահատարան

Սինգապուրի դրամահատարան, հիմնադրվել է 1968 թվականին, Մալազիայից Սինգապուրի անկախությունից հետո։ Ներկայումս Սինգապուրի դրամահատարանը պայմանագիր ունի Սինգապուրի դրամավարկային իշխանության հետ արտադրելու իրենց դրամային մետաղադրամները։ Կա մետաղադրամների 4 արտադրություն։

Մետաղադրամների պատկերասրահ (նաև գլխամասային գրասենյակ) Թեբանի այգիներ 20,
Չինաթաուն կետ # 02-18,
Սիթի Սքուեր Մոլ # 02-18 և
Սանթեք Սիթի Մոլ # 02-494:Սինգապուրի դրամահատարանը վաճառում է տարբեր մետաղադրամներ, Սինգապուրի թեմատիկ նվերներ, ինչպես նաև Սինգապուրի հուշանվերներ։ Մետաղադրամի հավաքորդների համար նրանք նաև վաճառում են օտարերկրյա մետաղադրամներ՝ այլ երկրներից առաքման դժվարություններից խուսափելու համար։ Սինգապուրի դրամահատարանը գործում է նաև Սինգապուրի մետաղադրամների և թղթադրամների թանգարանում՝ չափահասների համար 10 դոլար և ուսանողների, ծառայողների (Սինգապուրի Ազգային ծառայություն) և մեծահասակ քաղաքացիների համար 6 դոլար մուտքի վճարով։ Մետաղադրամների պատկերասրահը փակ է։ Դրամահատարանը 2009 թվականին հավաքեց 5 միլիոն դոլար, երբ կազմակերպեց մետաղադրամ-թղթադրամների փոխանակում, նախորդ տարիների գումարի կրկնապատիկը, հավանաբար տնտեսական անկման պատճառով։


== Տես նաև ==
Դրամահատարանների ցանկ
Սինգապուրի թղթադրամների դիմանկարների շարք
Սինգապուրի դրամավարկային մարմին


== Ծանոթագրություններ ==


== Արտաքին հղումներ ==
http://www.singaporemint.com Սինգապուրի դրամահատարան. պաշտոնական կայք
Soh Doreen (1990)։ From cowries to credit cards: stories of Singapore's money։ Federal Publications։ էջ 85։ ISBN 9789810120337
Ախալվիր

Ախալվիր (իսպ.՝ Ajalvir), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կունկա դել Մեդիո Խարամա շրջանում։ Տարածքը 19,62 կմ² է։ Բնակչությունը 3909 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 26 կմ։


== Արտաքին հղումներ ==
Պաշտոնական էջ Archived 2012-07-12 at the Wayback Machine.


== Ծանոթագրություններ ==
Տուրսին Աբուով

Տուրսին Աբուով  (ղազ.՝ Тұрсын Әбуов, հունիսի 6, 1936(1936-06-06), Ile District, Ալմաթի շրջան, Ղազախստանի ինքնավար սոցիալիստական խորհրդային հանրապետություն, ՌԽՖՍՀ, ԽՍՀՄ), խորհրդային ղազախ նկարիչ։ Ղազախստանի արվեստի վաստակավոր գործիչ (1998 թվական)։


== Կենսագրություն ==
Տուրսին Աբուովը ծնվել է Ալմաթիի մարզի Իլիյան շրջանի Թալդիբուլակ աուլում։ Ավարտել է Ալմաթիի Ն. Գոգոլի անվան գեղարվեստական ուսումնարանը (ներկայում՝ Ալմաթիի Օ․ Թանսիկբաևի դեկորատիվ-կիրառական արվեստի քոլեջ), 1976 թվականին` Ղազախստանի Աբայի անվան մանկավարժական ինստիտուտը։ Նրա կինը՝ Գուլնար Սատիբաևան է, զբաղվել է տնային տնտեսությամբ։ Նրանք ունեն երկու դուստր` Սաուլեն (1962 թվական) ու Այժանը (1971 թվական) և երկու որդի` Բախիտժանը (1963 թվական) և Սերիկը (1968 թվական)։


== Արվեստ ==
Տուրսին Աբուովի նկարներին հատուկ է կոմպոզիցիայի բարդությունը, գույնների պայծառությունը և ազգային կոլորիտը։ «Խոպանի մասին», «Ղազախստան 70-ամյակի առթիվ», Շ. Բիգելդինովի, Շ․ Կուդայբերդի, Կ. Ազերբաևի և մյուսների դիմանկարները։ Աբուովի գեղարվեստական ստեղծագործությունը պահվում են Ղազախստանի պետական թանգարանում, Ղազախստանի նախագահի աթոռանիստում, ինչպես նաև Ռուսաստանում, ԱՄՆում, Գերմանիայում և այլ երկրներում։


== Ծանոթագրություններ ==


== Գրականություն ==
Абуов, Турсын // Казахстан. Национальная энциклопедия. — Алматы: Қазақ энциклопедиясы, 2004. — Т. I. — ISBN 9965-9389-9-7.
Հոլցհայմ (Նոյ Ուլմ)

Անվան այլ կիրառումների համար տե՛ս՝ Հոլցհայմ (այլ կիրառումներ)Հոլցհայմ (գերմ.՝ Holzheim), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 1764 մարդ (դեկտեմբերի 31, 2010)։ Զբաղեցնում է 7,60 կմ² տարածք։ Պաշտոնական կոդ՝ 09 7 75 126։
Կոմունան ստորաբաժանվում է 2 գյուղական շրջանի։ 


== Ծանոթագրություններ ==


== Արտաքին հղում ==
Պաշտոնական կայք
Գաո

Գաո (ֆր.՝ Gao), քաղաք Մալիի կենտրոնական մասի հյուսիս-արևելքում՝ Ազավադ ինքնահռչակ պետության տարածքում, համանուն նահանգի վարչական կենտրոնը, ինչպես նաև Ազավադի խոշորագույն քաղաքն ու փաստացի մայրաքաղաքը՝ նրա իշխանությունների և Ազավադի ազատագրման ազգային շարժման ղեկավարության գտնվելու վայրը։


== Պատմություն ==
Հնում Գաոն եղել է միջնադարյան Սոնգայ կայսրության մայրաքաղաքը։ Մինչ օրս քաղաքը Տրանս-Սահարական առևտրի կենտրոններից է։


== Աշխարհագրություն ==
Քաղաքը գտնվում է Մալիի արևելքում (Ազավադի հարավ-արևելքում)՝ Նիգեր գետի ձախ ափին ծովի մակարդակից 226 մետր բարձրության վրա։ Գաոն գտնվում է Տոմբուկտու քաղաքից 320 կմ հարավ-արևելք, Անսոնգո քաղաքից 103 կմ հյուսիս-արևմուտք և Նիգերի հետ սահմանից 204 կմ հեռավորության վրա։
Քաղաքը երկրի մայրաքաղաք Բամակոյի հետ միացված է ասֆալտապատ ճանապարհով․ ճանապարհի երկարությունը կազմում է մոտ 1200 կմ։ 2006 թվականին Նիգեր գետից Գաո կառուցվել է կամուրջ, որը փոխարինել է լաստանավային անցմանը։ Կամրջի շինարարությունը ֆինանսավորել են Իսլամական զարգացման բանկը և Մալիի կառավարությունը, իրականացրել է չինական պետական շինարարական ընկերությունը։ Նիգեր գետն ունի սեզոնային լաստանավային ծառայություն։ Կուլիկորո և Գաո քաղաքների միջև լաստանավային փոխադրումները (1380 կմ) սպասարկվում են Compagnie Malienne de Navigation ընկերության կողմից և սովորաբար գործում է հուլիսի վերջից մինչև նոյեմբեր, երբ գետի ջրի մակարդակը թույլ է տալիս նավերով անցնել։
Քաղաքի մոտակայքում է գտնվում օդանավակայանը։


== Կլիմա ==
Կլիման տաք և չորային է։ Միջին տարեկան ջերմաստիճանը կազմում է +27 °C։ Տարվա ամենացուրտ ամիսը հունվարն է (միջինը՝ +22 °C), ամենաշոգը՝ մայիսը (միջինը՝ +37 °C)։ Տարեկան լինում են ընդամենը 270 մմ տեղումներ, ընդ որում՝ ավելի քան 100 մմ-ը օգոստոս ամսվա ընթացքում։ Տարվա 5 ամիսների ընթացքում ​​ընդհանրապես անձրև չի գալիս։


== Բնակչություն ==
2013 թվականի մարդահամարի արդյունքներով քաղաքի բնակչությունը կազմում է 49 483 մարդ։
Քաղաքի բնակչության թվաքանակի դինամիկան ըստ տարիների․


== Տեսարժանություն ==

Գաոյում է գտնվում Սոնգայ կայսրության հիմնադիր Ասկիայի գերեզմանի հայտնի «բուրգը», որը քաղաքի երկու միջնադարյան մզկիթների և տեղի հին գերեզմանատան հետ դասվում է ՅՈՒՆԵՍԿՕ-ի համաշխարհային ժառանգության շարքին։ Գաոյի տեսարժանություններից են նաև Կոյմի կարմիր գմբեթները, որոնք գտնվում են Նիգերի աջ ափին։


== Քույր քաղաքներ ==
Թիոնվիլ, Ֆրանսիա
Բերքլի, ԱՄՆ
Շիմկենտ, Ղազախստան


== Ծանոթագրություններ ==
Համլետ Դավթյան

Համլետ Կարապետի Դավթյան (1955, Երևան), հայ պատմաբան, հրապարակախոս։


== Կենսագրություն ==
Ծնվել է 1955 թվականին Երևանում։ Ավարտել է Երևանի պետական համալսարանը։
ԵՊՀ Հայագիտական հետազոտությունների ինստիտուտի Վրացագիտության հայկական կենտրոնի գիտաշխատող է։
Եղել է մի շարք թերթերի (մասնավորապես՝ առաջին «Երկիր» օրաթերթի) գլխավոր խմբագիր։
Գրել է հրապարակախոսական-քննական ուսումնասիրություններ ու հոդվածներ, որոնք տպագրվել են Հայաստանի և Սփյուռքի մամուլում։
Առավելևս ճանաչվածություն է ձեռք բերել «Մեզ անծանոթ Վարդանանց պատերազմը» գրքի հրատարակությունից հետո։


== Աշխատություններ ==
Համլետ Դավթյան,  Հայոց պատմական հնարավորությունները VI-VIII դարերում, Երևան, «Նոյյան Տապան», 2010 — 316 էջ։
Համլետ Դավթյան,  Մեզ անծանոթ Վարդանանց պատերազմը (խմբ. Անահիտ Հակոբյան), Երևան, «Գասպրինտ», 2012 — 440 էջ. — 1000 հատ։
Համլետ Դավթյան, Գևորգ Դավթյան,  Նո՞ւյնն են արդյոք իբերները, քարթվելները և վրացիները. զուտ վրացական հավակնություններ, Երևան, «ԴԱԼԼ», 2014 — 140 էջ, ISBN 978-9939-821-12-2։


== Ծանոթագրություններ ==
Կախարդուհին (նկար, Ուոթերհաուս)

«Կախարդուհին» (անգլ.՝ The Sorceress), բրիտանացի նկարիչ Ջոն Ուիլյամ Ուոթերհաուսի կտավը՝ ստեղծված 1911-1915 թվականների միջակայքում։ Նկարը դասական դիցաբանական Կիրկե կերպարի երրորդ պատկերումն է «Կիրկեն գավաթը մատուցում է Ոդիսևսին» (1891) և «Կիրկե» կտավներից հետո։ Գտնվում է մասնավոր հավաքածուում։ Նկարի մյուս երեսին գրված է անունը, բացի այդ՝ ընձառյուծ և ճախարակ, որոնք ավելի են ընդգծում, որ դա հենց Կիրկեն է։
Գոյություն ունի «Կախարդուհու» երկու տարբերակ, երկուսն էլ գտնվում են մասնավոր հավաքածուներում։ 1911 թվականի էսքիզում նկարիչը պատկերել է մուգ վարսերով կնոջ, իսկ նկարի վերջնական տարբերակում Կիրկեն շիկակարմիր մազերով է։


== Նկարագրություն ==
Կտավում նկարիչը Կիրկեին պատկերել է Էական կղզու իր տանը։ Ի տարբերություն նախորդ երկու նկարների, որոնք Կիրկեին ցույց էին տալիս որպես զորեղ կին, այս նկարը ցույց է տալիս Կիրկեի ոչ թե աստվածային, այլ մարդկային կողմը։ Կախարդուհին պատկերված է սեղանի մոտ նստած՝ ավելի շատ մտածկոտ և հանգիստ, քան վախեցնող։ Սեղանին դրված են հմայախոսքերի գիրք և կախարդական թուրմով շիշ, ինչն ընդգծում է նրա ինտելեկտուալությունը և աստվածային նենգությունը։ Սեղանի կողքին ընկած է գինու բաժակ, ինչը ևս կարող է ցույց տալ նրա մարդկային զգացմունքները և պատվասիրությունը։ Կիրկեն դժվար թե պատահականորեն գցեր որևէ առարկա։ Նա բացահայտորեն այն դիտավորյալ է գցել՝ այդ հանելուկը նկարում թողնելով անլուծելի։ 


== Ծանոթագրություններ ==


== Արտաքին հղումներ ==
Study for The Sorceress Archived 2014-12-13 at the Wayback Machine.
Ռոպչա (այլ կիրառումներ)

Ռոպչա, կարող է վերաբերել՝

Ռոպչա - գետ Ռուսաստանում
Ռոպչա - գյուղ Ուկրաինայի Չեռնովցիի մարզի Ստորոժինեցի շրջանում
My House

«My House»,  Սինգլը ձայնագրվել է ամերիկացի երգիչ և կոմպոզիտոր Flo Rida իր 4-րդ մինի-ալբոմի Իմ House (EP) կողմից 2015 թվականի հոկտեմբերի 15-ին ինչպես նաև երրորդ միայնակ պիտակների միջազգային երաժշտական ​​խմբի, Poe տղայի, Ատլանտյան։  Երգը գրվել է Ross Golan, Յոհան Carlsson, Մարկո Borrero, Ռոյ Hammond, Tramar Dillard, պրոդյուսերներ Յոհան Carlsson, MAG, JayFrance:  Մեկ շրջանառությունը Միացյալ Նահանգների գերազանցել է 2 միլիոն օրինակ, եւ նա ստացել է 4 CR.  պլատին։


== Առևտրային հաջողություններ ==
Երգը զբաղեցրել է Billboard Hot 100-ի թիվ 4 տեղը։ Իմ տունը նաեւ հասել է No. 18-ի `Dance / Mix Show Airplay- ի աղյուսակում և թիվ 1 գլխավոր MainStream Top 40 աղյուսակում։ (Pop Songs):  2016թվականի հոկտեմբերին միասին շրջանառությունը գերազանցել է 2.14 միլիոն օրինակ (ներբեռնումները) և այն դարձել է Ջասթին Թիմբերլեյքի «Չի կարող կանգնեցնել զգացումը» գրքից հետո տարվա ամենահաջողակ 2-րդ տարին։


== Երաժշտական տեսահոլովակ ==
Տեսահոլովակի ռեժիսորը եղել է Ալեքս Աքոտան։


== արձագանքներ ==
Billboard ամսագիրը տեղադրեց «Իմ տունը» 68-րդ դիրքում, «2016 թվականի լավագույն 100 լավագույն երգերը» ցուցակում։ Ներառված է Billboard- ի կողմից 2016 թվականին ԱՄՆ-ի լավագույն սերիաների վերջնական ցանկում (позиция № 14).


== հիթ-շքերթ ==


== հավաստագրումներ ==


== Ծանոթագրություններ ==


== Արտաքին Հղումներ ==
«My House» ՅուԹյուբում (более 180 млн просмотров)
Նոնբուր

Նոնբուր (ռուս.՝ Нонбур), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիմա գետի աջ ափին՝ 26 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045715
Հիդրոլոգիական ուսումնասիրությունների կոդը - 103004571
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գյոքդաղ

Անվան այլ կիրառումների համար տե՛ս՝ Գյոքդաղ (այլ կիրառումներ)Գյոքդաղ, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Problem (այլ կիրառումներ)

Problem, կարող է վերաբերել՝

Problem - Ջեյսոն Մարտին, ավելի հայտնի է որպես Problem, ամերիկացի ռեփեր
Problem - ամերիկացի երգչուհի Արիանա Գրանդեի երգն է, համագործակցությամբ ավստրալիացի ռեփեր Իգի Ազալիայի հետ
Բայարկալ

Բայարկալ (իսպ.` Bayárcal), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխառա Ալմերիենսե շրջանում։ Տարածքը կազմում է` 37 կմ2։ Բնակչությունը 358 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 84 կմ։


== Ժողովրդագրություն ==


== Արտաքին հղումներ ==
Bayárcal
Վեբստեր շրջան (Լուիզիանա)

Անվան այլ կիրառումների համար տե՛ս՝ Վեբստեր շրջան (այլ կիրառումներ)Վեբստեր շրջան (անգլ.՝ Webster Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.593 կմ² է, բնակչությունը՝ 41.207 մարդ (2010 թ. տվյալներով)։ Շրջկենտրոնն է Մինդեն բնակավայրը։ Կազմավորվել է 1871 թ.։
Ավտոմեդոն

Ավտոմեդոն (հուն․՝ Αὐτομέδων), հին հունական դիցաբանությունում Դիորի որդին, Աքիլեսի ուղեկիցը և կառապանը։ Աքիլեսի մահվանից հետո նույն պարտականություններն է կատարել նրա որդու՝ Նեոպտոլեմի մոտ։
Հռոմեական դարաշրջանում Ավտոմեդոն անունը ածական է դառնում արհեստավարժ կառապաններին նշելու համար։


== Մանրամասնություններ ==
Տրոյայի գրավման մասնակից։ Ըստ վարկածի, Տրոյայի մոտ է բերել 10 նավ։
Ավտոմեդոնը հիշատակվում է Հոմերոսի «Իլիական»-ում, որպես Աքիլեսի մարտակառքի կառապան, որը կառավարում էր նրա Բալիեմ և Քսանֆոմ ձիերին, որը մարտի դաշտ է տանում Պատրոկլեսը՝ զգեստավորված Աքիլեսի զրահներով։ Պատրոկլեսի մահից հետո մարտակառքը դուրս է հանում ռազմադաշտից, որպեսզի հանգստացնի ձիերին։ Միայն Զևսի միջամտությունն է թույլ տալիս Ավտոմեդոսին նորից զսպել ձիերին, սակայն մինչ այն պահ, երբ Ալքիմեդը համաձայնվում է վարել նրա մարտակառքը։ Ավտոմեդոնը չի կարողանում օգնել աքեմեյցիներին։ Նա դիմագրավում է Հեկտորի, Էնեայի, Քրոմիոյի և Արետի հարձակումներին, սպանելով վերջինիս և տիրանալով նրա սպառազինությանը։ «Իլիական»-ում սպանում է մեկ տրոյացու։
Աքիլեսի մահվանից հետո ծառայության է անցնում նրա որդի Նեոպտոլեմոսի մոտ։


== Աղբյուրներ ==
Հոմերոս «Իլիական», XVI, 145; XVII, 429; XIX; XXIII; XIV.


== Ծանոթագրություններ ==
Դափնիս (արբանյակ)

Դափնիս (հին հունարեն՝ Δάφνις), Սատուրնի արբանյակն է, հայտնաբերվել է «Կասինի» ԱՄԿ-ի լուսանկարների վրա 2005 թվականին։
Չեռվոնոարմեյսկի շրջան

Չեռվոնոարմեյսկի շրջան (ուկրաիներեն՝ Червоноармійський район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Չեռվոնոարմեյսկ։


== Աշխարհագրություն ==
Շրջանի տարածքի մակերեսը կազմում է 853 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 26000 մարդ։ Բնակչության խտությունը կազմում էր 30,48 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մարշալի պլան

«Մարշալի պլան» (անգլ.՝ Marshall Plan), պաշտոնապես՝ «Եվրոպայի վերականգնման ծրագիր» (European Recovery Program), երկրորդ համաշխարհային պատերազմից (1939-1945) հետո ԱՄՆ-ի տնտեսական օգնությամբ վերականգնման և զարգացման ծրագիր, որի նպատակն էր ամրապնդել պատերազմի հետևանքով Արևմտյան Եվրոպայի երկրների թուլացած տնտեսությունները, խոչընդոտել կոմունիզմի առաջխաղացմանը տվյալ երկրամասում, միասնական ճակատ ստեղծել Խորհրդային Միության և սոցիալիստական ճամբարի դեմ։ «Մարշալի պլանը» և «Թրումենի դոկտրինը» նախորդեցին և նպաստեցին ՆԱՏՕ-ի հիմնադրմանը (1949)։
Ծրագրի գաղափարը առաջ էր քաշել ԱՄՆ պետքարտուղար Ջորջ Մարշալը՝ 1947 թվականի հունիսի 5-ին, որը սատարում ստացավ Անգլիայի ու Ֆրանսիայի կողմից։ Չորս տերությունների (ԱՄՆ, Մեծ Բրիտանիա, Ֆրանսիա, ԽՍՀՄ) արտաքին գործերի նախարարների խորհրդակցությունում (1947 թվականի հունիս-հուլիս) նրանք առաջարկեցին Եվրոպայում ստեղծել «ղեկավար կոմիտե»՝ եվրոպական երկրների ռեսուրսներն ու կարիքները պարզելու և արդյունաբերության գլխավոր ճյուղերի զարգացման ուղղությունը որոշելու համար։ ԽՍՀՄ-ը և սոցիալիստական ճամբարի երկրները հրաժարվեցին մասնակցել «Մարշալի պլանին»։ Հուլիսին 16-ին մի շարք արևմտյան երկրներ (Անգլիա, Ֆրանսիա, Իտալիա, Բելգիա, Նիդերլանդներ, Լյուքսեմբուրգ, Շվեդիա, Նորվեգիա, Դանիա, Իռլանդիա, Իսլանդիա, Պորտուգալիա, Ավստրիա, Շվեյցարիա, Հունաստան, Թուրքիա) կնքեցին համաձայնագիր եվրոպական տնտեսական համագործակցության կազմակերպություն (նախապես՝ կոմիտե) ստեղծելու վերաբերյալ, որը պետք է մշակեր «Եվրոպայի վերականգնման ծրագիրը»։
«Մարշալի պլան»-ը ուժի մեջ մտավ 1948 թվականի ապրիլին, երբ ԱՄՆ-ում ընդունվեց «օտարերկրյա պետություններին օգնելու» քառամյա ծրագիրը, կնքվեցին երկկողմանի համաձայնագրեր, որոնցով մարշալի պլանի մասնակիցները պարտավորվում էին նպաստել «ազատ ձեռնարկությանը», խրախուսել ամերիկյան մասնավոր ներդրումները, իջեցնել մաքսատուրքերը և այլն։ Օգնությունը տրվում էր ԱՄՆ-ի դաշնային բյուջեից՝ անհատույց վարկերի և փոխառությունների ձևով, որը 1948-1951 թվականներին կազմեց 17 միլիարդ դոլլար (60%-ը ստացան Անգլիան, Ֆրանսիան, Իտալիան և Արևմտյան Գերմանիան)։ 1951 թվականի դեկտեմբերի 30-ին պաշտոնապես դադարեց «Մարշալի պլան»-ի գործողությունը և այն փոխարինվեց «Անվտանգության փոխադարձ ապահովման» օրենքով (կոնգրեսն ընդունեց 1951 թվականի հոկտեմբերի 10-ին), որը նախատեսում էր ռազմական և տնտեսական օգնություն։
Խուան Օտերո

Խուան Ֆերնեյ Օտերո Տովար (անգլ․՝ Juan Ferney Otero Tovar, մայիսի 26, 1995(1995-05-26), Sipí, Չոկո, Կոլումբիա), կոլումբիացի ֆուտբոլիստ, կիսապաշտպան։ Հանդես է գալիս արգենտինական «Էստուդիանտես»-ի և Կոլումբիայի երիտասարդական հավաքականի կազմում։


== Ակումբային կարիերա ==


=== «Ֆորտալեսա Սիպակիրա» ===
Օտերոն «Ֆորտալեսա Սիպակիրա» ֆուտբոլային ակումբի սան է։ Թիմի կազմում իր դեբյուտը նա նշել է 2014 թվականի մայիսի 28-ին՝ Կոլումբիաի առաջնության շրջանակներում կայացած «Սանտա Ֆե»-ի դեմ խաղում։
Թիմի հիմնական կազմում Խուանը իր առաջին գոլը խփել է 2015 թվականի փետրվարի 24-ին՝ «Ամերիկա»-ի դեմ խաղում։


=== «Դեպորտիվո Լա Կորունյա» ===
2015 թվականի ամռանը Օտերոն վարձակալական հիմունքներով տեղափոխվել է իսպանական «Դեպորտիվո Լա Կորունյա»։ Նա թիմի կազմում անցկացրել է մեկ մրցաշրջան։


=== «Էստուդիանտես» ===
2017 թվականի սկզբին նորից վարձակալակն հիմունքներով Խուան Օտերոն տեղափոխվել է արգենտինական «Էստուդիանտես»։ Արգենտինայի առաջնության շրջանակներում նա իր դեբյուտը նշել է մարտի 10-ին՝ «Վելես Սարսֆիլդ»-ի դեմ խաղում։ Մարտի 15-ին՝ Լիբերտադորեսի գավաթի շրջանակներում կայացած «Բոտաֆոգո»-ի դեմ խաղոմ Խոանը խփել է իր առաջին գոլը արգենտինական թիմի կազմում։


== Միջազգային կարիերա ==
2015 թվականին Կոլումբիայի երիտասարդական հավաքականի կազմում Խուան Օտերոն մասնակցել է Ուրուգվայում կայացած Հարավային Ամերիկայի երիտասարդական առաջնության։ Առաջնության շրջանակներում նա մասնակցել է Չիլիի, Պերուի, Պարագվայի, Արգենտինաի և Բրազիլիայի հավաքականների դեմ խաղերին։ Առաջնության ընթացքում նա դարձել է մեկ գոլի հեղինակ։
Նույն թվականի ամռանը Օտերոն մասնակցել է Նոր Զելանդիայում կայացած Աշխարհի երիտասարդական առաջնությանը։ Նա մասնակցել է Պորտոգալիայի, Կատարի և Սենեգալի հավաքականների դեմ խաղերին։


== Ձեռքբերումներ ==
Հարավային Ամերիկայի երիտասարդական առաջնության փոխչեմպիոն - 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Մադոնե

Մադոնե(իտալերեն՝ Madone), կոմունա Իտալիայում։ Գտնվում է Լոմբարդիա մարզի Բերգամոյի գավառում։
Բնակչությունը կազմում է 3415 մարդ։ Բնակչության խտությունը կազմում է 1584 մարդ/կմ²։ Զբաղեցնում է 2 կմ² մակերես։ Փոստային ինդեքս՝ 24040, հեռախոսային կոդ՝ 035։


== Ժողովրդագրություն ==
Բնակչության աճը


== Ծանոթագրություններ ==
Աստերոիդների ցանկ (257701-257800)

Աստերոիդների ցանկ (257601-257700)  • Աստերոիդների ցանկ  • Աստերոիդների ցանկ (257801-257900)
 Աստերոիդների ցանկ (257601-257700)  • Աստերոիդների ցանկ  • Աստերոիդների ցանկ (257801-257900)
Հարիկա Դրոնավալլի

Հարիկա Դրոնավալլի (հունվարի 12, 1991(1991-01-12), Guntur), հնդիկ շախմատիստուհի, գրոսմայստեր (2011)։ Մինչև 20 տարեկանների աշխարհի չեմպիոն։ Հնդկաստանի հավաքականի կազմում մասնակցել է շախմատային 4 օլիմպիադայի (2004-2010)։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Շախմատիստի անձնական քարտը ՖԻԴԵ-ի կայքում
Շախմատիստի անձնական էջը Chessgames կայքում
Շախմատիստի անձնական էջը 365chess.com կայքում
Շախմատիստի անձնական էջը OlimpBase.org կայքում
Սալովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ Սալովկա (այլ կիրառումներ)Սալովկա (ռուս.՝ Саловка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Հե Ին

Ջոն Հե Ին (հանգըլ՝ 정해인, ապրիլի 1, 1988(1988-04-01), Սեուլ, Հարավային Կորեա), հարավկորեացի դերասան։ Առաջին անգամ հայտնվել է 2013 թվականին՝ AOA Black խմբի «Moya» երաժշտական հոլովակում, իսկ պաշտոնապես իր նորամուտը նշել է 2014 թվականին՝ նկարահանվելով «Դարի հարսը» հեռուստասերիալում։


== Վաղ կյանք ==
Ջոն Հե Ինի երրորդ նախապապը Յոնգ Յակյոնգն է՝ ուշ չոսոնյան ժամանակաշրջանի մեծ մտածողը։ Ավարտել է Փյոնգթեկի համալսարանի Ժամանցային հեռարձակման ֆակուլտետը։ Համալսարանում մասնակցել է տարբեր միջոցառումների, ներառյալ՝ երաժշտական ներկայացումներ։
Բանակ է զորակոչվել 21 տարեկան հասակում։ Ծառայելուց և քոլեջում սովորելուց հետո պայմանագիր է ստորագրել գործակալության հետ։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Երաժշտական հոլավակներ ===


== Ծանոթագրություններ ==


== Արտաքին հղումներ ==
Ջոնգ Հե Ին ը FNC Entertainment-ի կայքում
Ջոն Հե Ին Internet Movie Database կայքում
Ռուսամետություն

Ռուսամետություն, ռուսասիրություն, ռուսաֆիլիա, ռուսոմանիա, պրոռուսականություն, մշակութային, քաղաքական կամ լեզվաբանական ենթատեքստերում օգտագործվող եզրույթ, որը նկարագրում է Ռուսաստանի, ռուս ժողովրդի, ռուսական քաղաքականության և/կամ մշակույթի հանդեպ տածած անհատական և/կամ կոլեկտիվ ծայրահեղական հիացմունքը։ Հակադրվում է հակառուսականությանը (ռուսաֆոբիա)։


== Ռուսամետությունն արևմտյան մշակույթում ==
Արևմտյան մշակույթում ռուսամետությունը ենթադրաբար հիմնված է հանրամատչելի մշակույթում ձևավորված կարծրատիպների («ավանդական ռուսական հյուրասիրություն», «ռուսական քնքշություն» և այլն), ինչպես նաև ռուսական մենթալիտետի խորը ուսումնասիրությունների վրա, ինչպիսին էր օրինակ ամերիկյան գրող Ռոբերտ Ալեքսանդրի աշխատությունը, որում գրված է. «Ես սիրում եմ ռուսներին նրանց դրամատիկական ու զգացմունքային բնավորության համար։ Նրանք չեն վախենում սիրելուց, չեն վախենում վնասվելուց, և չեն վախենում չափազանցնելուց և չմտածված արարքներ կատարելուց»։
2004 թվականին «Gallup» միջազգային կազմակերպությունը հայտարարում է անցկացված հարցման արդյունքների մասին։ Համաձայն հարցման արդյունքների, արևմտաեվրոպական երկրների բնակիչների շուրջ 20%-ը դրական էին տրամադրված Ռուսաստանի նկատմամբ։ Առավել լավ տրամադրված երկրների շարքում էին Իսլանդիան, Հունաստանն ու Մեծ Բրիտանիան։
Տոկոսային առումով, Ռուսաստանի հանդեպ դրական գնահատական տվողները Ֆինլանդիայիում, Թուրքիայում և Ճապոնիայում կազմում էր 9%, Լիտվայում՝ 38%, Լատվիայում՝ 36%, իսկ Էստոնիայում՝ 34%։ Էստոնիայում և հատկապես Լատվիայում բավականին մեծ է ռուսական համայնքը, ինչը հավանաբար որոշակիորեն ազդել է հարցման արդյունքների վրա։


== Տե՛ս նաև ==
Հակառուսականություն


== Ծանոթագրություններ ==
(7133) Կասահարա

(7133) Կասահարա (անգլ.՝ Kasahara), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,399619 ա. մ., առավելագույնը մոտենում է 2,1277 ա. մ. հեռավորության վրա և հեռանում 2,6715 ա. մ.։ Արեգակի շուրջ մեկ ամբողջական պտույտ է կատարում 1357,73 երկրային օրվա ընթացքում, իր ուղեծրով շարժվելով միջինում 0,265149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7133) Կասահարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերենինո (գյուղ, Ելնինսկի շրջան)

Անվան այլ կիրառումների համար տե՛ս՝ ՏերենինոՏերենինո (ռուս.՝ Теренино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 277 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7059) 1990 SK3

(7059) 1990 SK3, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 18-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,203499 ա. մ., առավելագույնը մոտենում է 1,8292 ա. մ. հեռավորության վրա և հեռանում 2,5778 ա. մ.։ Արեգակի շուրջ մեկ ամբողջական պտույտ է կատարում 1194,72 երկրային օրվա ընթացքում, իր ուղեծրով շարժվելով միջինում 0,301325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7059) 1990 SK3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մրլաբեխան

Մրլաբեխան, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շասնար

Շասնար (ֆր.՝ Chassenard), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03063։


== Բնակչություն ==
Համայնքի բնակչությունը 2008 թվականին կազմում էր 935 մարդ։


== Տնտեսություն ==

2007 թվականի տվյալներով 611 աշխատունակ տարիքի մարդկանցից (15-64 տարեկան) 466-ը տնտեսապես ակտիվ էին, 145-ը անգործունակ (ակտիվության ցուցանիշը 76,3 %, 1999 թվականին եղել է՝ 70,1 %)։ 466 աշխատունակ բնակիչներից 434-ը աշխատում էին (231 տղամարդ և 203 կին), անաշխատանք էին 32-ը (12 տղամարդ և 20 կին)։ 145 անգործունակ մարդկանցից 32-ը աշակերտներ կամ ուսանողներ են, 77-ը թոշակառու, 36-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շասնար» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-22 
«Շասնար» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Հովքի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Հովք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բերեզովորուդսկի գյուղական խորհուրդ (Պիրյատինսկի շրջան)

Բերեզովորուդսկի գյուղական խորհուրդ  (ուկրաիներեն՝ Березоворудська сільська рада), Ուկրաինայի Պոլտավայի մարզի Պիրյատինսկի շրջանում։
2001 թվականի տվյալներով Բերեզովորուդսկի գյուղական խորհրդում բնակվում էր 2907 մարդ։ Բնակավայրը զբաղեցնում է 107,02 կմ² տարածք։ Բնակչության խտությունը կազմում էր 27,16 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բրեթ Թակեր

Բրեթ Ալան Թակեր (անգլ.՝ Brett Alan Tucker; մայիսի 21, 1972(1972-05-21), Մելբուռն, Ավստրալիա)՝ ավստրալիական դերասան։ Նա առավել հայտնի է իր  Դենիելա Ֆինզժերալդա դերով՝ ավստրալիական «Հարևաններ» օճառային օպերայում, և Դեյվա Բրեվերայի դերով՝ «Մակլեոդայի աղջիկները» սերիալում։ 2010 թվականին Թակերը տեղափոխվել է ԱՄՆ, որտեղ շուտով հայտնվել է «C.S.I.: Հանցագործության վայրը», «Առանց կոորիդինատներ», «Ծովային ոստիկանություն, Հատուկ բաժին», «Ռիցոլներ և կղզիներ», «Սպարտակ վրեժխնդրություն» и «Կասլ», «Սարսափելի անատոմիա» սերիլներում։ 2012 թվականին նա ստացել է կանոնավոր դեր «ABC»-ի «Սիրուհիներ» սերիալում։
Թակերը ծնվել է Մելբուրնում և սովորել է դերասանական վարպետություն՝ Մելուրնի ազգային թատրոնում, ինչից հետո հայտնվել է մի քանի բեմադրություններում։ Հեռուստատեսությունում իր կարիերայի լրացման ընթացքում, հայտնվել է «Հզոր մարտարշավ» (2005), «Ես նույնպես քեզ սիրում եմ» (2010) և «Թոր։ Մռայլ աշխարհը» (2013) հեռուստաալիքներում։


== Հեռուստատեսություն ==


== Ծանոթագրություն ==
Բարբուշ

Բարբուշ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բաթմանսու գետի աջ կողմում՝ սարավանդին, Ֆարկին քաղաքից 19-20 կմ հյուսիս։


== Բնակչություն ==
XIX դարի վերջերին ուներ 18 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լախանա

Լախանա, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականիի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Օլևսկի շրջան

Օլևսկի շրջան (ուկրաիներեն՝ Олевський район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Օլևսկ։


== Աշխարհագրություն ==
Շրջանի տարածքի մակերեսը կազմում է 2248 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 47028 մարդ։ Բնակչության խտությունը կազմում էր 20,92 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Չուդ լիճ

Չուդ լիճ (ռուս.՝ Чудско́е озеро, այլ անվանումները՝ Պեյպսի և Պեյպուս; էստ․՝ Peipsi), խոշոր քաղցրահամ լիճ ՌԴ-ի և Էստոնիայի տարածքում, հանդիսանում է այսպես կոչված Չուդ-Պսկովյան համալիրի հյուսիսային մասը, կազմում է նշված համալիրի մոտ 73 %-ը։
Լճի մակերեսը կազմում է 2613 կմ²։ Հյուսիսային և արևմտյան ափերը պատկանում են Էստոնիայի տարածքին, արևելյանը Ռուսաստանին։ Լճի ընդհանուր երկարությունը կազմում է մոտ 96 կմ, լայնություն մինչև 50 կմ։ Ընդհանուր թվով լիճ են թափվում ավելի քան 30 գետ ու վտակ, որոնք սնվում են ձնային և անձրային աղբյուրներից։
Լճում կա մոտ 20 տարբեր չափսերի կղզիներ, որոնցից ամենամեծը Ժելաչեկ կղզին է 7.8 կմ² մակերեսով։
Հայաստանում ամենատարածված ձկնատեսակ սիգը Սևանա լիճ է ներմուծվել 1924–1927 թվականներին՝ հենց Լադոգա և Չուդ լճերից, այնուհետև կլիմայավարժեցվել է լճի պայմաններին, ինչի ընթացքում առաջացել է առանձին ենթատեսակ՝ Սևանի սիգը։


== Ծանոթագրություններ ==


== Արտաքին հղումներ ==
Չուդ լիճ. նկարագրություն
Չուդ լճի ջրագրություն Archived 2014-09-03 at the Wayback Machine.
Լա Մատա (Տոլեդո)

Լա Մատա (Տոլեդո) (իսպ.՝ La Mata), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ Համայնքը գտնվում է Տորրիխոս շրջանի կազմում։ Տարածքը զբաղեցնում է 19, 20 կմ²։ Բնակչությունը 1023 մարդ (ըստ 2010 թվականի )։ Պրովինցիայի վարչական կենտրոնից հեռու է 44 կմ։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Diputación de Toledo
Web no oficial Archived 2009-12-20 at the Wayback Machine.
One More Time (երգ, Twice)

«One More Time» (անգլ. թարգմանաբար՝ «Մեկ անգամ ևս»),  սինգլ, որը ձայնագրվել Է հարավկորեական գըրլ բենդ Twice-ի կողմից։ Սա խմբի առաջին լիարժեք ճապոնական սինգլն է, որը պարունակում է նաև մյուս երեք թրեքերը։ Թողարկվել է 2017 թվականի հոկտեմբերի 18-ին` Warner Music Japan լեյբլով։
«One More Time»-ը թողարկումից հետո առաջին օրը դարձել Է Կորեայի կանանց խմբի ամենավաճառվող ալբոմը Ճապոնիայում. այն նաև դարձել է շաբաթական վաճառքի արդյունքներով ամենավաճառվողը։


== Ստեղծագործությունների ցուցակ ==


== Չարթեր ==


== Ծանոթագրություններ ==
Դենի Ավիլա

Դենի Ավիլա  (իսպ.՝ Danny Ávila) ՝ իսպանացի դիջեյ և պրոդյուսեր, ծնված 1995 թվական, ապրիլի 1։


== Կենսագրություն ==
Ավիլան համագործակցել է այնպիսի հայտնի դիջեյների հետ, ինչպիսիք են Տիեստոն (Tiesto), Ֆեդե լե Գրանդը (Fedde le Grand), Դենիզ Կոյուն (Deniz Koyu), Տուջամոն (Tujamo).։
Նրա առաջին ելույթը տեղի է ունեցել 2010 թվականին  Kapital ակուբում։
2011 թվականին «Vicious Music Awards Rom Barcelo 2011» մրցանակաբաշխության արժանացել է «DJ Revelacion» (DJ հայտնություն) անվանակարգին.։
2012 թվականի ամռանը  Blue Marlin ակումբի հարևանությամբ անցկացրել է լողափային դիսկոտեկ.։
2012 -ի սեպտեմբերին եղել է ԱՄՆ -ում ՝  համագործակցելու ամերիկացի մի շարք հայտնի երաժիշտների հետ։
Ավիրան մասնակցել է Մայամիում 2013 թվականի  Ultra Music Festival փառատոնին.։
Լինելով Լաս Վեգասում նա համագործակցում է Սթիվ Աոկի, Լեյդբեք Լյուկի, Թոմի Թրաշի և Քելվին Հարիսի հետ։
«Billboard» երաժշտական ամսագրում աղյուսակում տեղ է զբաղեցրել.։


== Դիսկոգրաֆիա ==
Հավաքածուներ
2012 թվական․ Դենի Ավիլայի «Big Room Mix» -ը  «DJ Magazine» բրիտանական ամսագրում.
ՍինգլերԱղյուսակ

Այլ սինգլեր
2012:

«Breaking Your Fall» (օրիգինալ)
«Breaking Your Fall» (Միքայել Վիրմետս ռեմիքս (Mikael Weermets Remix))
«Breaking Your Fall» (Lucky Date Remix)
«Breaking Your Fall» (Sick individuals Remix)2013:

«Voltage»
«Tronco»
«Rasta Funk»2014:

«Rock The Place» vs twoloud
«Boom!» — feat. Merzo2015:

«Plastik»
«Close Your Eyes» (Official Parookaville Festival Anthem)
«Cream» — feat. Tujamo
«C.H.E.C.K.»2016:

«High» — feat. Haliene2017:

«LOCO» — Nervo & Danny Avila feat. ReverieՌեմիքսներ
2011:

German Brigante — «Tiki Taka» (DJ Mind & Danny Avila Remix)2012:

M.A.N.D.Y & Booka Shade — «Body Language» (Danny Avila Bootleg)2013:

Սկայլար Գրեյ — «C’mon Let Me Ride» (Mikael Weermets & Danny Avila Trapster Remix)
Krewella — «Live for the Night» (Deniz Koyu & Danny Avila Remix)2014:

Ստրոմայ — «Tous les mêmes» (Lucas Divino, Andres Chevalle & Danny Avila Dirty Dutch Remix)2016:

MNEK & Զառա Լարսոն — «Never Forget You» (Danny Avila Bootleg)2017:

Gavin James — «I Don’t Know Why» (Danny Avila Remix)


== Ծանոթագրություններ ==


== Արտաքին հղումներ ==
http://www.djdannyavila.com Դենի Ավիլա. պաշտոնական կայք


== Աղբյուրներ ==
www.djdannyavila.com/ Дэнни Авила. պաշտոնական կայք (անգլ.)
 Дэнни Авила  էջը Յություբ տեսահոսթինգում
Սալու (գյուղ, Ռաե շրջան)

Անվան այլ կիրառումների համար տե՛ս՝ ՍալուՍալու (էստ․՝ Salu), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուդո-Լիտկի

Բուդո-Լիտկի (ուկրաիներեն՝ Будо-Літки), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1665 թվականին։
2001 թվականի տվյալներով Բուդո-Լիտկի գյուղում բնակվում էր 218 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 229,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անգելոսներ

Անգելոսներ (հուն․՝ Ἄγγελοι), կայսերական հարստություն Բյուզանդիայում՝ 1185֊1204 թվականներին։


== Հիմնադրում ==
Առաջին ներկայացուցիչն էր Իսահակ Բ-ն (առաջին անգամ իշխել է՝ 1185֊1195 թվականներին), որն իշխանության գլուխ անցավ Անդրոնիկոս Ա Կոմնենոս կայսրին տապալելով։ Անգելոսների օրոք կայսրության ներքին և արտաքին վիճակը վատթարացավ։ Իսահակ Բ-ն թեպետ ետ մղեց Սիցիլիայի նորմանների հարձակումները, սակայն մի քանի պարտություններ կրեց Իկոնիայի սելջուկյան սուլթան Խլիճ Արսլանից և հարկադրված եղավ նրան հարկ վճարել։ Իսահակ Բ-ի հարկային քաղաքականությունը և այլազգիների դեմ հալածանքը ուժեղացրին ներքին դժգոհությունները։ 1186 թվականին ապստամբեցին բուլղարներն ու վալաքները և Բուլղարիան անկախ դարձավ։ Կայսրության սահմաններում բնակվող հայերին քաղկեդոնություն պարտադրելու փորձերը և նրանց նկատմամբ կիրառվող հալածանքները Կիլիկիայի հայկական իշխանությանը կողմնորոշեցին դեպի լատինական պետությունները։


== 1195 թվական ==
1195 թվականին Ալեքսիոս Գ-ն, տապալելով և կուրացնելով եղբորը՝ Իսահակ Բ-ին, իրեն կայսր հռչակեց (իշխեց մինչև 1203 թվականը)։ Սրա օրոք թուլացած կայսրությունը հրաժարվեց կրոնական բացահայտ հալածանքների քաղաքականությունից։ Բյուզանդիայի ազդեցությունը Կիլիկիայում վերջնականապես չկորցնելու հույսերով Ալեքսիոս Գ-ն շտապեց ճանաչել Լևոն Բ-ին՝ նրան ուղարկելով թագ և հանդերձանք։ Նա միաժամանակ Լևոն Բ-ին դրդեց վերըստին քննարկել հայկական և բյուզանդական եկեղեցիների միացման հարցը։ 1197 թվականին Ներսես Լամբրոնացու գլխավորությամբ հայկական նոր դեսպանություն ուղարկվեց Կոստանդնուպոլիս՝ բանակցելու կայսեր առաջարկությունների շուրջ։ Բանակցություններն ապարդյուն անցան, քանի որ Բյուզանդիան նպատակ ուներ Կիլիկյայի հայկական թագավորությունը վասալական կախման մեջ դնել։


== 1203 թվական ==
1203 թվականին Ալեքսիոս Գ-ն, չկարողանալով դիմադրել կայսրություն խուժած խաչակիրների զորամասերին (Խաչակրաց չորրորդ արշավանք), կողոպտեց պետական գանձարանը և փախավ։ Կրկին կայսր հռչակվեց Իսահակ Բ-ն (երկրորդ անգամ իշխեց 1203-1204 թվականներին), որը կուրության պատճառով կառավարում էր որդու՝ Ալեքսիոս Դ֊ի հետ։ 1204 թվականի փետրվարի 5֊ի ապստամբությամ Անգելոսների հարստությանը վերջ տրվեց։
Խարդախություն

Խարդախություն (քրեական իրավունքում), հափշտակության ձև, երբ խաբեությամբ կամ վստահությունը չարաշահելու միջոցով ձեռք է բերվում զգալի չափերի (30.000 ՀՀ դրամ արժեքով) գույք կամ գույքի նկատմամբ իրավունք։ ՀՀ քրեական օրենսգրքով խարդախության հասարակ տեսակի համար նախատեսվում է տուգանք՝ 300-500 հազար ՀՀ դրամի չափով, կամ կալանք՝ առավելագույնը 2 ամիս ժամկետով, կամ ազատազրկում՝ առավելագույնը 2 տարի ժամկետով, ծանրացնող հանգամանքների դեպքում (խոշոր չափերով (500 հազարից մինչև 3 միլիոն ՀՀ դրամ), մի խումբ անձանց կողմից նախնական համաձայնությամբ, պաշտոնեական դիրքն օգտագործելով, կաշառք ստանալու պատրվակով)՝ տուգանք՝ 500 հազարից մինչև 1 միլիոն ՀՀ դրամի չափով, կամ ազատազրկում՝ 2-5 տարի ժամկետով, իսկ առավել ծանրացնող հանգամանքների դեպքում (առանձնապես խոշոր չափերով (3 միլիոն ՀՀ դրամ և ավելի), կազմակերպված խմբի կողմից)` ազատազրկում` 4-8 տարի ժամկետով՝ գույքի բռնագրավմամբ կամ առանց դրա։
Ծալասկղուրի

Ծալասկղուրի (վրաց.՝ წალასყური), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 650 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 593 մարդ։


== Ծանոթագրություններ ==
Նադեժդա Պրիվալովա

Նադեժդա Միխայլովնա Պրիվալովա (ռուս.՝ Надежда Михайловна Привалова, մարտի 14, 1908(1908-03-14), Մոսկվա, Ռուսական կայսրություն - դեկտեմբերի 29, 1976(1976-12-29)), խորհրդային նկարիչ-մուլտիպլիկատոր և մուլտիպլիկացիայի բեմադրող նկարիչ։


== Կենսագրություն ==
Նադեժդա Պրիվալովան ծնվել է 1908 թվականի մարտի 14-ին Մոսկվայում։ Սովորել է Իլյա Ռեպինի անվան ստուդիայում, 1930-1932 թվականներին՝ ԻԶՕԳԻԶ-ին առընթեր կերպարվեստի տեխնիկումում։
1932 թվականից աշխատել է որպես նկարի-մուլտիպլիկատոր «Межрабпомфильм»-ում։ Աշխատել է այնպիսի ռեժիսորների հետ, ինչպիսիք էին Վ. Սուտեևտ, Իվան Իվանով-Վանոն, Վալենտինա և Զինաիդա Բրումբերգները։
1934 թվականից աշխատել է «Մոսֆիլմի» մուլտիպլիկացիոն արտադրամասում, 1936 թվականից՝ «Սոյուզմուլտֆիլմ» կինոստուդիայում։
Որպես նկարիչ-մուլտիպլիկատոր՝ Նադեժդա Պրիվալովան մասնակցել է ավելի քան քառասուն մուլտֆիլմերի ստեղծմանը, որոնցից շատերն արժանացել են մրցանակների միջազգային կինոփառատոններում։
1957 թվականից Նադեժդա Պրիվալովան Տատյանա Սազոնովայի հետ միասին եղել է իր ամուսնու՝ ռեժիսոր Լեոնիդ Ամալրիկի նկարահանած գրեթե բոլոր մուլտֆիլմերի բեմադրող նկարիչը։
Նադեժդա Պրիվալովան մահացել է 1976 թվականի դեկտեմբերի 29-ին։ Թաղվել է Մոսկվայի Պյատնիցկի գերեզմանատանը։


== Ֆիլմագրություն ==


=== Նկարիչ ===
«Արեգակի վերադարձը» (ռուս.՝ «Возвращённое солнце», 1936)


=== Բեմադրող նկարիչ ===
1958 – «Կատվի տունը» (ռուս.՝ «Кошкин дом»)
1959 – «Երեք փայտահատ» (ռուս.՝ «Три дровосека»)
1960 – «Չխմող ճնճղուկը։ Հեքիաթ մեծահասակների համար» (ռուս.՝ «Непьющий воробей. Сказка для взрослых»)
1960 – «Տարբեր անիվներ» (ռուս.՝ «Разные колёса»)
1961 – «Ընտանեկան ժամանակագրություն» (ռուս.՝ «Семейная хроника»)
1962 – «Երկու հեքիաթ» (ռուս.՝ «Две сказки»)
1963 – «Տատիկի այծիկը։ Հեքիաթ մեծահասակների համար» (ռուս.՝ «Бабушкин козлик. Сказка для взрослых»)
1964 – «Մատնաչափիկը» (ռուս.՝ «Дюймовочка»)
1966 – «Գետաձիու մասին, որը վախենում էր պատվաստումներից» (ռուս.՝ «Про бегемота, который боялся прививок»)
1967 – «Հեքիաթներ մեծերի և փոքրերի համար» (ռուս.՝ «Сказки для больших и маленьких»)
1967 – «Խաբեբա նապատակը» (ռուս.՝ «Заяц-симулянт»)
1968 – «Ուզում եմ պոզահարել» (ռուս.՝ «Хочу бодаться»)
1969 – «Աղջիկը և փիղը» (ռուս.՝ «Девочка и слон»)
1971 – «Վերնատնակ» (ռուս.՝ «Терем-теремок»)


=== Նկարիչ-մուլտիպլիկատոր ===


== Ծանոթագրություններ ==


== Գրականություն ==
«Энциклопедия отечественной мультипликации», Москва, «Алгоритм-книга», 2006, с.528.
«Киноведческие записки», Выпуск 81. Всесоюзный научно-исследовательский институт киноискусства, Госкино СССР, 2007
«Огонек», Выпуски 40-52. Издательство «Правда.», 1954
«Киноведческие Записки», 2007


== Արտաքին հղումներ ==
Nadezhda Privalova (անգլ.) Internet Movie Database կայքում
Краткая биография на сайте Аниматор.ру
Интервью с Татьяной Сазоновой Капков С. «ГАЗЕТА» 23.08.2004.